Kitab Gerbang

Kitab Gerbang ialah sebuah teks pengebumian Mesir purba dari zaman Kerajaan Baharu. Ia menelitikan perjalanan roh si mati ke alam baqa dan menyerupai perjalanan matahari menerusi alam duat/akhirat di waktu malam. Roh si mati harus melalui beberapa buah 'gerbang' secara berperingkat dalam perjalanan ini. Setiap gerbang mempunyai dewi tersendiri, dan si mati mesti mengenali dewi tersebut untuk lepas. Teks ini menandakan bahawa sesetengah orang akan lepasi perjalanan ini dengan mudah, dan sesetengah lagi akan lalui seksaan dalam tasik api.
kiri|thumb|250x250px|Empat kaum dunia: seorang Libya ("Themehu"), seorang Nubia ("Nehesu"), seorang Asia/Syam ("Aamu"), dan seorang Mesir ("Reth"). Gambaran artis, berdasarkan mural dari makam Seti I.
kiri|thumb|250x250px|Gambaran kaum-kaum dunia.

 Kategori 
Bahagian daripada Kitab Gerbang yang paling masyhur kini merujuk kepada kaum-kaum manusia yang dikenali orang Mesir, mengasingkan mereka kepada empat kategori yang dinamakan "Reth" (orang Mesir), "Aamu" (orang Asia/Syam), "Themehu" (Libya) dan "Nehesu" (Nubia). Mereka digambarkan akan melalui perjalanan ke alam baqa.

Teks-teks dan gambar dari Kitab Gerbang turut muncul di pelbagai makam lain dari zaman Kerajaan Baharu, termasuklah makam-makam firaun di antara Horemheb dan Ramesses VII. Ia juga muncul di makam Sennedjem, seorang pekerja dari Deir El-Medina, sebuah kampung seniman purba yang membina makam untuk firaun di zaman Kerajaan Baharu.

Dewi-dewi yang disenaraikan dalam Kitab Gerbang masing-masing mempunyai gelaran berbeza dan memakai pakaian yang berlainan warna, namun kelihatan serupa dalam aspek-aspek lain, dengan memakai bintang lima jari di atas kepala mereka. Kebanyakan dewi-dewi ini hanya mucul dalam Kitab Gerbang, dan tidak wujud di mana-mana benda Mesir lain, jadi ada yang berpendapat bahawa Kitab Gerbang ini pada asalnya digunakan untuk menentukan waktu pada malam hari, dengan setiap dewi di gerbang mewakili sebuah bintang yang muncul dalam setiap jam.

 Lihat 

 Osiris
 Anubis

 Rujukan 

 Pautan luar 

 Sacred texts - Gate